ম্যাসাচুসেটস পুলিশ জানিয়েছে, ৭০ টি জায়গা থেকে আগুন ও বিস্ফোরণের খবর এসেছে। বিস্ফোরণে বহু বাড়ি ও বহুতল হয় একেবারে নষ্ট হয়ে গিয়েছে, নয়তো আগুনের গ্রাসে প্রায় ভেঙে পড়েছে। দমকলের ৫০টি দফতরের কর্মীরা কয়েক ঘণ্টা ধরে আগুন নেভানোর চেষ্টা চালাচ্ছেন। আরও বড় অগ্নিকাণ্ড রুখতে গোটা এলাকার গ্যাস ও ইলেকট্রিক বন্ধ করতে ছুটেছেন আধিকারিকরা। হর্ন বাজিয়ে রাস্তায় রাস্তায় মাইকিং করছে পুলিশ। অবিলম্বে মানুষ যাতে বাড়ি থেকে বেরিয়ে নিরাপদ স্থানে যাওয়ার চেষ্টা করেন, সেই আর্জি জানানো হচ্ছে।